CELEX: 52015PC0234
Language: ro
Date: 2015-05-29
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Conferinței mondiale pentru radiocomunicații a Organizației Internaționale a Telecomunicațiilor (UIT) din 2015 (WRC-15)

COMISIA
                            EUROPEANĂ

                                                    Bruxelles, 29.5.2015
                                                    COM(2015) 234 final

                                                    2015/0119 (NLE)

                                        Propunere de

                                DECIZIE A CONSILIULUI

     privind poziția care urmează să fie adoptată, în numele Uniunii Europene, în cadrul
        Conferinței mondiale pentru radiocomunicații a Organizației Internaționale a
                         Telecomunicațiilor (UIT) din 2015 (WRC-15)

                                (Text cu relevanță pentru SEE)

RO                                                                                         RO
 ---pagebreak---                                          EXPUNERE DE MOTIVE

     1.      CONTEXTUL PROPUNERII
     Conferința mondială pentru radiocomunicații (World Radiocommunication Conference –
     WRC) constituie cadrul necesar pentru revizuirea reglementărilor privind radiocomunicațiile
     (RR), care codifică aspectele transfrontaliere ale utilizării spectrului de frecvențe radio, în
     special prin stabilirea serviciilor radio care sunt alocate anumitor benzi de frecvențe radio.
     Fiecare WRC examinează numai un subset limitat din reglementările privind
     radiocomunicațiile, stabilind benzile de frecvențe care urmează să fie discutate și domeniul de
     aplicare a rezultatelor posibile, pe baza punctelor de pe ordinea de zi stabilită la conferința
     anterioară. Următoarea conferință se va desfășura la Geneva, în perioada 2-27 noiembrie
     2015. Bazându-se pe lucrări pregătitoare care au durat mai mulți ani, WRC se va încheia cu
     adoptarea modificărilor aduse reglementărilor privind radiocomunicațiile ale Uniunii
     Internaționale a Telecomunicațiilor (UIT).
     Toate statele membre ale UE sunt, de asemenea, membre ale UIT și joacă un rol activ în
     adaptarea reglementărilor privind radiocomunicațiile. Uniunea Europeană are statut de
     „membru sectorial”, la fel precum organizațiile din sectorul industrial. O abordare comună a
     planificării spectrului de frecvențe radio pe teritoriile naționale înseamnă că, în practică,
     reglementările privind radiocomunicațiile pot avea o influență semnificativă asupra utilizării
     spectrului, chiar și în situații exclusiv la nivel intern.
     O politică strategică și coerentă a UE în domeniul spectrului de frecvențe radio reprezintă un
     instrument important care stă la baza societății informaționale moderne și care facilitează
     realizarea unor obiective strategice diverse; Parlamentul European și Consiliul au recunoscut
     importanța spectrului de frecvențe radio în special în Directiva 2002/21/CE din 7 martie 2002
     privind un cadru de reglementare comun pentru rețelele și serviciile de comunicații
     electronice1 (denumită în continuare „directiva-cadru”) și în Decizia 243/2012/UE de
     instituire a unui program multianual pentru politica în domeniul spectrului de frecvențe radio
     pentru a stabili cadrul de dezvoltare a politicii în domeniul spectrului de frecvențe radio2 în
     Uniunea Europeană. Directiva-cadru3 face trimiteri specifice la reglementările privind
     radiocomunicațiile, pe care statele membre sunt obligate să le respecte. De asemenea, Decizia
     676/2002/CE privind spectrul de frecvențe radio impune ca activitățile întreprinse în temeiul
     acesteia să țină cont în mod corespunzător de acțiunile din cadrul UIT.
     Prin urmare, este esențial ca deciziile luate în cadrul WRC-15 să permită Uniunii să își
     exercite competența internă pentru realizarea pieței interne și pentru dezvoltarea politicilor
     adecvate. În acest context, este necesar ca Uniunea să se asigure că interesele sale sunt
     promovate și protejate în vederea negocierilor în cadrul WRC.

     2.      REZULTATELE CONSULTĂRILOR CU PĂRȚILE INTERESATE ȘI ALE
             EVALUĂRII IMPACTULUI
     Conferința europeană a administrațiilor de poștă și telecomunicații (CEPT) pregătește
     conținutul negocierilor pentru WRC-15 încă din anul 2012. Toate reuniunile CEPT au fost
     deschise pentru părțile interesate. De asemenea, au avut loc două ateliere comune organizate
     de Comisie și de CEPT (la 10 decembrie 2013 și la 14 aprilie 2015), în care au fost prezentate

     1
            JO L 108, 24.4.2002, modificată prin Directiva 2009/140/CE, JO L 337, 18.12.2009.
     2
            JO L 81, 21.3.2012
     3
            Ibid, articolul 9 alineatul (1).

RO                                                      2                                              RO
 ---pagebreak---      obiectivele preliminare ale politicii europene, împreună cu situația actuală din cadrul CEPT.
     Avizul Grupului pentru politica în domeniul spectrului de frecvențe radio cu privire la
     obiectivele politicii europene a fost emis la 19 februarie 2015, în urma unei consultări publice.

     3.       ELEMENTELE JURIDICE ALE PROPUNERII
     Organizația Internațională a Telecomunicațiilor este agenția ONU responsabilă pentru
     sprijinirea dezvoltării telecomunicațiilor la nivel mondial. Toate statele membre ale UE sunt,
     de asemenea, membre ale UIT. UIT-R, divizia UIT care se ocupă de radiocomunicații și de
     celelalte utilizări ale spectrului de frecvențe radio, are sarcina de a efectua, pe de o parte,
     „alocarea de benzi de frecvențe ale spectrului de frecvențe radio, alocarea frecvențelor
     radio” și, pe de altă parte, „înregistrarea alocărilor de frecvențe radio și, în ceea ce privește
     serviciile spațiale, a oricărei poziții orbitale conexe de pe orbita sateliților geostaționari sau
     a oricăror caracteristici asociate ale sateliților de pe alte orbite, pentru a evita interferențele
     dăunătoare între stațiile radio din diferite țări4”.
     Instrumentul de gestionare a primei părți a acestui rol este reprezentat de reglementările
     privind radiocomunicațiile, considerate un tratat internațional, care sunt revizuite în cadrul
     fiecărei Conferințe mondiale pentru radiocomunicații. Reglementările privind
     radiocomunicațiile nu prevăd utilizări specifice ale spectrului de frecvențe radio în interiorul
     frontierelor fiecărui membru al UIT. Cu toate acestea, întrucât acestea reglementează
     utilizarea spectrului de frecvențe radio astfel încât să se evite interferențele transfrontaliere și
     stabilesc tipurile de comunicații care au prioritate, Reglementările privind radiocomunicațiile
     au o sferă largă de influență asupra utilizării spectrului de frecvențe radio în cadrul fiecărui
     membru al UIT și, prin urmare, în întreaga Uniune. Majoritatea punctelor de pe ordinea de zi
     a WRC-15 vor implica o modificare a utilizării pentru o anumită bandă sau pentru anumite
     benzi de frecvențe radio; deși se vor concentra pe domeniul de aplicare, acestea vor necesita
     un rezultat negociat, care presupune compromisuri.
     Revizuirile reglementărilor privind radiocomunicațiile se aplică cu titlu provizoriu pentru
     fiecare parte care a semnat revizuirea5. În orice caz, se consideră că părțile au consimțit să se
     conformeze revizuirii la treizeci și șase de luni de la data intrării în vigoare a revizuirii6.
     Revizuirea reglementărilor privind radiocomunicațiile în cadrul WRC-15 va conduce astfel la
     adoptarea unui act cu efecte juridice în sensul articolului 218 alineatul (9) din TFUE. Prin
     urmare, ar putea fi necesar să se stabilească pozițiile care urmează să fie adoptate în numele
     Uniunii.
     Normele UIT pot afecta sau modifica domeniul de aplicare a normelor și politicilor comune
     ale UE în mai multe moduri. În conformitate cu articolul 9 alineatul (1) al doilea paragraf din
     directiva-cadru, statele membre „respectă acordurile internaționale relevante, inclusiv
     reglementările privind radiocomunicațiile ale UIT” în ceea ce privește aplicarea articolului 9,
     care se referă la gestionarea frecvențelor radio pentru serviciile de comunicații electronice.
     Prin urmare, o modificare a reglementărilor privind radiocomunicațiile ale UIT are potențialul
     de a afecta articolul 9 sau de a-i modifica domeniul de aplicare.
     În ceea ce privește spectrul de frecvențe radio în special, articolul 10 din Decizia
     243/2012/UE prevede că, în cadrul negocierilor internaționale referitoare la probleme legate
     de spectrul de frecvențe radio, „dacă subiectul negocierilor internaționale intră în sfera de
     competență a Uniunii, poziția Uniunii se stabilește în conformitate cu legislația Uniunii”.
     4
            Articolul 2 litera (a) din Constituția UIT
     5
            Articolul 54 alineatul (3d) din Constituția UIT.
     6
            Articolul 54 alineatul (5a) din Constituția UIT.

RO                                                         3                                                RO
 ---pagebreak---      De asemenea, Comisia a adoptat o serie de decizii de armonizare din punct de vedere tehnic,
     în temeiul Deciziei privind spectrul de frecvențe radio (676/2002/CE), pentru a asigura
     disponibilitatea și utilizarea eficientă a spectrului de frecvențe radio în Uniune. Astfel de
     decizii au fost adoptate în cooperare cu statele membre din cadrul Comitetului pentru spectrul
     de frecvențe radio și pe baza asistenței tehnice din partea CEPT.
     Examinarea punctelor de pe ordinea de zi a WRC-15 arată că trei puncte ar putea afecta în
     mod direct normele comune sau ar putea modifica domeniul de aplicare a acestora, întrucât
     intră sub incidența dreptului Uniunii sau fac obiectul unui proces concret de reglementare în
     curs. Două dintre punctele de pe ordinea de zi privesc serviciile de comunicații electronice și
     sunt direct legate de eforturile UE de a asigura conectivitatea pentru cetățenii noștri. Al treilea
     punct de pe ordinea de zi are în vedere siguranța în domeniul automobilelor. Acestea sunt:
     - punctul 1.1 privind spectrul de frecvențe radio pentru telecomunicațiile mobile
     internaționale (TMI), care corespunde conexiunilor mobile în bandă largă în conformitate cu
     reglementările UE. Dispoziția din cadrul programului pentru politica în domeniul spectrului
     de frecvențe radio de identificare a unei frecvențe de cel puțin 1 200 MHz pentru conexiunile
     pe suport radio de bandă largă în UE este importantă pentru acest punct de pe ordinea de zi. În
     ceea ce privește benzile de frecvențe corespunzătoare, acestea sunt reglementate, de
     asemenea, prin Decizia 2008/411/CE privind armonizarea benzii de frecvențe
     3 400-3 800 MHz pentru comunicațiile pe suport radio de bandă largă, Decizia 2015/750/UE
     privind armonizarea benzii de frecvențe 1 452-1 492 MHz pentru legăturile în bandă largă
     descendente, Decizia 2008/671/CE privind armonizarea benzii de frecvențe 5 875-5 905 MHz
     pentru aplicațiile sistemelor inteligente de transport și un mandat în curs încredințat CEPT cu
     privire la utilizarea rețelelor locale de radiocomunicații în benzile de frecvențe
     5 350-5 470 MHz și 5 725-5 925 MHz;
     - punctul 1.2 privind stabilirea parametrilor de utilizare a benzii de frecvențe 700 MHz pentru
     TMI. În cadrul WRC-12, s-a stabilit coatribuirea acestei benzi de frecvență pentru serviciile
     mobile, în plus față de serviciile de radiodifuziune existente, începând cu WRC-15. În ceea ce
     privește această bandă de frecvențe, a fost emis un mandat pentru CEPT în vederea elaborării
     de condiții tehnice armonizate pentru utilizarea spectrului de frecvențe radio în banda
     694-790 MHz de către comunicațiile pe suport radio de bandă largă. Astfel cum a indicat
     Comisia, este necesară o flexibilitate cât mai mare posibil în deciziile adoptate în cadrul UIT,
     pentru a permite Consiliului și Parlamentului să decidă cu privire la utilizarea benzii de
     frecvențe în viitor, precum și
     - punctul 1.18 privind sistemele radar anticoliziune pentru automobile care operează în banda
     de frecvențe 77,5-78 GHz. Astfel de sisteme radar sunt deja armonizate la nivelul UE în
     temeiul Deciziei 2004/545/CE, care permite utilizarea întregii benzi de frecvențe 77-81 GHz
     de către sistemele radar cu rază scurtă de acțiune pentru automobile.
     Celelalte puncte de pe ordinea de zi a WRC-15 fac obiectul unui aviz al Grupului pentru
     politica în domeniul spectrului de frecvențe radio, pe care Comisia îl împărtășește în ceea ce
     privește aspectele de fond ale politicii sale în domeniul spectrului de frecvențe radio.
     Unele dintre aceste puncte de pe ordinea de zi sunt legate de politicile UE, cum ar fi politica
     în domeniul transporturilor (punctele 1.5, 1.7, 1.8, 1.15, 1.16 și noul punct privind sistemele
     de urmărire de la bordul aeronavelor), politica spațială (punctele 1.5, 1.7, 1.8, 1.11, 1.12, 1.16
     și 1.17), combaterea schimbărilor climatice și monitorizarea Pământului (punctele 1.5, 1.12,
     1.17, dar și 1.1) sau politica industrială și creșterea economică (punctele 1.16 și 1.17). După
     cum se poate observa din această prezentare generală, pot fi implicate mai multe interese de
     politică ale Uniunii. Negocierile din cadrul WRC-15 pot conduce la rezultate care ar putea
     afecta în mod direct sau indirect aplicarea dreptului existent al Uniunii sau evoluția previzibilă

RO                                                   4                                                     RO
 ---pagebreak---      a acesteia. Prin urmare, poziția Uniunii cu privire la aceste puncte de pe ordinea de zi ar trebui
     să fie garantată prin asigurarea faptului că negocierile respectă cerințele existente ale dreptului
     Uniunii și nu aduc atingere evoluției sale viitoare previzibile.
     Punctul 1.3 de pe ordinea de zi. WRC-12 a stabilit acest punct de pe ordinea de zi ca o
     încercare de armonizare a spectrului de frecvențe radio utilizat de serviciile publice pentru a
     asigura protecția publică și ajutorul în caz de dezastre. Acesta ar fi un angajament important,
     având în vedere situația de referință în ceea ce privește utilizarea extrem de fragmentată a
     spectrului de frecvențe radio, inclusiv în interiorul Europei. La nivel mondial, o abordare
     modestă este mai realistă. Informațiile relevante privind gamele de frecvențe la nivel regional
     pentru protecție publică și ajutor în caz de dezastre ar trebui să fie puse la dispoziția UIT, fără
     nicio obligație care să impună utilizarea anumitor tehnologii și/sau a unei anumite benzi de
     frecvențe.
     Punctul 1.5 de pe ordinea de zi. Acest punct de pe ordinea de zi se referă la modul de
     introducere a sistemelor de aeronave pilotate de la distanță (remotely piloted aircraft systems
     – RPAS) în spațiul aerian nesegregat, și anume acolo unde se aplică normele obișnuite de
     control al traficului aerian. Acest lucru este necesar pentru a permite utilizarea eficientă a
     acestor sisteme în scopuri civile. Astfel de utilizări pot include activitățile de căutare și salvare
     și serviciile de pază a frontierei la Marea Mediterană, identificarea amplorii incendiilor de
     pădure, atunci când pilotarea aeronavelor cu pilot la bord este prea riscantă, livrarea de
     provizii pe teren accidentat și stabilirea efectelor schimbărilor climatice. În principiu, ar trebui
     să fie sprijinită utilizarea benzilor de frecvențe alocate serviciului fix prin satelit pentru a
     controla comunicațiile sistemelor de aeronave fără pilot la bord, asigurând în același timp
     compatibilitatea cu alte servicii pentru care au fost efectuate alocări în benzile respective, fără
     a compromite actuala procedură de coordonare și de notificare a altor rețele cu satelit în banda
     de frecvențe respectivă și respectând cerințele OACI pentru garantarea siguranței zborului.
     Punctul 1.7 de pe ordinea de zi (Serviciile de comunicații electronice). Această bandă a fost
     concepută inițial ca o bandă de extindere destinată sistemelor de aterizare cu microunde
     pentru aeronave. Cu toate acestea, nu a fost necesar ca sectorul aeronautic să utilizeze această
     bandă, iar propunerea este de a renunța la cerințele anterioare de eliminare treptată a utilizării
     sistemelor mobile de comunicații prin satelit în banda respectivă. Ar trebui să fie sprijinită
     eliminarea constrângerilor de reglementare a serviciului fix prin satelit (comunicații pământ-
     spațiu) în banda 5 091-5 150 MHz.
     Punctul 1.8 de pe ordinea de zi. Ar trebui să fie sprijinită o mai mare flexibilitate în
     funcționarea stațiilor terestre de la bordul navelor în banda 5 925-6 425 MHz și în banda
     14-14,5 GHz, protejând în continuare, în același timp, alte servicii în aceleași benzi.
     Relaxarea cerințelor poate reprezenta un avantaj pentru industria spațială și maritimă
     europeană.
     Punctul 1.11 de pe ordinea de zi. Această alocare este destinată sistemelor telemetrice de
     urmărire și sistemelor de control al sateliților și este de mare interes pentru elaborarea politicii
     spațiale. Ar trebui să fie sprijinită alocarea solicitată pentru serviciul de explorare a
     Pământului prin satelit (comunicații pământ-spațiu) în banda de 7-8 GHz, asigurând, în
     același timp, protecția adecvată a serviciilor actuale de radiocomunicații în această bandă.
     Punctul 1.12 de pe ordinea de zi. Acest punct de pe ordinea de zi sprijină dezvoltarea
     sistemelor de explorare a Pământului prin satelit de generație următoare și va veni în
     completarea programului Copernicus. Ar trebui să fie sprijinită alocarea primară pentru
     serviciul de explorare a Pământului în benzile 9 200-9 300 MHz și 9 900-10 400 MHz, cu
     condiția ca extinderea să fie utilizată doar pentru sistemele care au nevoie de o lățime de
     bandă mai mare de 600 MHz.

RO                                                    5                                                      RO
 ---pagebreak---      Punctele 1.15 și 1.16 de pe ordinea de zi. Aceste puncte de pe ordinea de zi vor reduce
     congestionarea în cazul comunicațiilor la bordul navelor în porturi și vor introduce un nou
     sistem de siguranță. Punctele vizează atât politica maritimă, cât și politica spațială. Ar trebui
     să fie sprijinite modificările necesare pentru a permite îmbunătățiri ale stațiilor de comunicații
     de bord și dezvoltarea sistemului de schimb de date VHF utilizat în sectorul maritim.
     Punctul 1.17 de pe ordinea de zi. Ar trebui să fie sprijinită o soluție armonizată la nivel global
     în banda 4 200-4 400 MHz pentru comunicațiile pe suport radio între sistemele electronice de
     la bordul aeronavelor, asigurând în același timp protecția sistemelor de radionavigație
     aeronautice existente care operează în această bandă. Un rezultat de succes are potențialul de
     a diminua substanțial greutatea aeronavelor, reducând consumul de combustibil și costurile de
     exploatare și diminuând în același timp impactul ecologic al transportului aerian.
     Pentru noul punct de pe ordinea de zi privind sistemele de urmărire de la bordul aeronavelor,
     ar trebui să fie definite în mod corespunzător cerințele oricărui sistem viitor, asigurându-se că
     orice decizii potențiale în cadrul acestei conferințe se bazează pe cerințele respective
     Având în vedere considerentele de mai sus, este necesar să se stabilească poziția care urmează
     să fie adoptată, în numele Uniunii, în cadrul WRC organizată în vederea adoptării de revizuiri
     ale reglementărilor privind radiocomunicațiile, în conformitate cu articolul 218 alineatul (9)
     din TFUE.

     4.       IMPLICAȚIILE BUGETARE
     Nu există nicio implicație bugetară pentru Uniunea Europeană, cu excepția costurilor asociate
     negocierilor.

RO                                                   6                                                    RO
 ---pagebreak---                                                            2015/0119 (NLE)

                                              Propunere de

                                     DECIZIE A CONSILIULUI

       privind poziția care urmează să fie adoptată, în numele Uniunii Europene, în cadrul
          Conferinței mondiale pentru radiocomunicații a Organizației Internaționale a
                           Telecomunicațiilor (UIT) din 2015 (WRC-15)

                                     (Text cu relevanță pentru SEE)

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 114
     coroborat cu articolul 218 alineatul (9),
     având în vedere propunerea Comisiei Europene,
     întrucât:
     (1)    În temeiul Rezoluției nr. 1343 care conține ordinea de zi adoptată în cadrul Conferinței
            mondiale pentru radiocomunicații a UIT din 2012 (WRC-12), Conferința mondială
            pentru radiocomunicații a UIT din 2015 (WRC-15) va adopta acte sub forma unor
            revizuiri ale reglementărilor privind radiocomunicațiile care se vor aplica cu titlu
            provizoriu pentru orice parte care a semnat actele finale ale Conferinței. În orice caz,
            se consideră că părțile au consimțit să se conformeze actelor finale la treizeci și șase de
            luni de la data intrării în vigoare a revizuirii. Toate statele membre ale UE sunt, de
            asemenea, părți la reglementările privind radiocomunicațiile și cel puțin o parte dintre
            modificări ar putea afecta normele comune ale UE sau ar putea modifica domeniul de
            aplicare a acestora. Prin urmare, deși Uniunea nu este membră cu drepturi depline a
            UIT, este necesar să se decidă cu privire la pozițiile care urmează să fie adoptate în
            numele Uniunii.
     (2)    În conformitate cu articolul 9 alineatul (1) al doilea paragraf din Directiva 2002/21/CE
            privind un cadru de reglementare comun pentru rețelele și serviciile de comunicații
            electronice (directiva-cadru), statele membre respectă acordurile internaționale
            relevante, inclusiv reglementările privind radiocomunicațiile ale UIT atunci când se
            aplică articolul 9. Prin urmare, orice modificare a reglementărilor privind
            radiocomunicațiile ale UIT va trebui să fie luată în considerare având în vedere măsura
            în care aceasta poate să afecteze articolul 9 sau să modifice domeniul de aplicare a
            acestuia.
     (3)    Articolul 9 din directiva-cadru obligă statele membre să asigure gestionarea eficientă a
            frecvențelor radio pentru serviciile de comunicații electronice pe teritoriul lor, în
            conformitate cu articolele 8 și 8a din directivă. Articolul 8 impune autorităților
            naționale de reglementare să promoveze concurența în furnizarea rețelelor de
            comunicații electronice, a serviciilor de comunicații electronice și a serviciilor și
            infrastructurilor asociate, de exemplu, prin încurajarea utilizării eficiente și asigurarea
            gestionării eficace a frecvențelor radio, și să contribuie la dezvoltarea pieței interne
            prin eliminarea obstacolelor rămase în ceea ce privește furnizarea rețelelor de
            comunicații electronice, a infrastructurilor și serviciilor asociate și a serviciilor de

RO                                                  7                                                     RO
 ---pagebreak---            comunicații electronice la nivel european. Articolul 8a prevede că statele membre
           trebuie să țină seama, printre altele, de interesul economic public, de libertatea de
           exprimare, de aspectele culturale și tehnice ale politicilor UE, precum și de diferitele
           interese ale comunităților de utilizatori ai spectrului de frecvențe radio, pentru a
           optimiza utilizarea spectrului de frecvențe radio și pentru a se evita interferențele
           prejudiciabile.
     (4)   De asemenea, sunt stabilite norme comune prin Deciziile nr. 2005/513/CE,
           2008/411/CE și 2004/545/CE ale Comisiei; ar trebui să se ia în considerare activitatea
           de reglementare în curs desfășurată de către Comisie, împreună cu statele membre, în
           cadrul Comitetului pentru spectrul de frecvențe radio și al Grupului pentru politica în
           domeniul spectrului de frecvențe radio, și cu sprijinul CEPT, în temeiul Deciziei nr.
           676/2002/CE a Parlamentului European și a Consiliului (denumită în continuare
           „Decizia privind spectrul de frecvențe radio”). Prin urmare, statele membre ar trebui să
           adopte, în numele Uniunii, poziții care nu pun în discuție conținutul prezentelor decizii
           și activitatea de reglementare în curs.
     (5)   Adoptarea de orientări specifice care sunt necesare pentru a permite statelor membre
           să adopte o poziție în cadrul conferinței cu privire la punctele de pe ordinea de zi
           relevante pentru deciziile de armonizare în vigoare în temeiul Deciziei privind spectrul
           de frecvențe radio sau pentru activitățile de reglementare în curs în vederea
           armonizării se realizează fără a aduce atingere competenței externe a Uniunii în ceea
           ce privește orice alte puncte de pe ordinea de zi care ar putea aduce atingere normelor
           comune sau care ar putea modifica domeniul de aplicare a acestora. În ceea ce privește
           cea din urmă chestiune, poziția Uniunii cu privire la punctele respective de pe ordinea
           de zi nu poate fi limitată la asigurarea faptului că negocierile se vor desfășura cu
           respectarea cerințelor existente ale dreptului Uniunii.
     (6)   În temeiul Rezoluției 233 a WRC-12 referitoare la punctul 1.1 de pe ordinea de zi a
           WRC-15, UIT urmează să identifice benzile utilizabile pentru telecomunicații mobile
           internaționale (TMI), sub rezerva existenței sau a unei noi alocări a acestor benzi
           pentru serviciul mobil, incluzând eventual benzile 470-694 MHz, 1 427-1 518 MHz,
           3 400-3 800 MHz, 5 350-5 470 MHz și 5 725-5 925 MHz.
     (7)   În ceea ce privește comunicațiile mobile, Decizia 243/2012/UE a Parlamentului
           European și a Consiliului de instituire a unui program multianual pentru politica în
           domeniul spectrului de frecvențe radio (RSPP) prevede identificarea unei frecvențe de
           cel puțin 1 200 MHz pentru comunicațiile pe suport radio de bandă largă până în 2015
           la nivelul Uniunii, inclusiv benzile de frecvențe deja armonizate. Prin urmare, toate
           negocierile în ceea ce privește benzile utilizabile pentru TMI trebuie gestionate astfel
           încât să se asigure că unitatea UE este menținută pe toată durata negocierilor.
     (8)   În acest sens, Decizia 2008/411/CE a Comisiei7 armonizează banda 3 400-3 800 MHz
           pentru conexiunile pe suport radio de bandă largă, iar Decizia 2005/513/CE a
           Comisiei8 armonizează benzile 5 150-5 350 MHz și 5 470-5 725 MHz pentru sistemele
           de acces pe suport radio, inclusiv rețelele radio locale. În ceea ce privește banda 1 452-
           1 492 MHz, este în curs de adoptare o măsură de armonizare tehnică în temeiul
           articolului 4 alineatul (3) din Decizia privind spectrul de frecvențe radio, în urma unui
           aviz pozitiv al Comitetului pentru spectrul de frecvențe radio, în vederea armonizării
           acestei benzi pentru comunicațiile pe suport radio de bandă largă din Uniune. Această
     7
           Modificată prin Decizia 2014/276/UE a Comisiei
     8
           Modificată prin Decizia 2007/90/CE a Comisiei

RO                                                    8                                                 RO
 ---pagebreak---             bandă (1 452-1 492 MHz), împreună cu benzile adiacente 1 427-1 452 MHz și 1 492-
            1 518 MHz, va fi un element esențial în cadrul negocierilor, confirmând necesitatea
            adoptării unei abordări holistice față de întreaga bandă.
     (9)    Decizia 2008/671/CE a Comisiei armonizează utilizarea spectrului de frecvențe radio
            în banda 5 875-5 905 MHz pentru aplicațiile sistemelor de transport inteligente legate
            de siguranță.
     (10)   Având în vedere avizul pozitiv al Comitetului pentru spectrul de frecvențe radio,
            Comisia a emis, la 2 septembrie 2013, un mandat către CEPT pentru a studia și a
            identifica condițiile armonizate de compatibilitate și de partajare pentru utilizarea
            sistemelor de acces pe suport radio de bandă largă, inclusiv rețelele radio locale în
            benzile 5 350-5 470 MHz și 5 725-5 925 MHz din Uniune, solicitând în special
            protejarea operațiunii planificate din cadrul programului GMES/Copernicus sau a
            radarelor meteorologice de bord. Având în vedere că, potrivit CEPT, nu există în
            prezent nicio tehnică de diminuare care să permită introducerea rețelelor radio locale
            în banda 5 350-5 470 MHz împreună cu sistemul Copernicus, orice decizie cu privire
            la utilizarea benzilor de frecvențe 5 350-5 470 MHz și 5 725-5 925 MHz pentru
            rețelele radio locale ar trebui să fie amânată până la WRC-19, întrucât studiile sunt
            încă în desfășurare.
     (11)   Rezoluția nr. 232 adoptată în cadrul WRC-12 în coroborare cu punctul 1.2 de pe
            ordinea de zi a WRC-15 prevede un mandat pentru studii la nivelul UIT privind
            alocarea benzii de frecvențe 694-790 MHz pentru serviciul de comunicații mobile,
            care urmează a intra în vigoare imediat după WRC-15. Întrucât, în prezent, banda
            respectivă este folosită pentru radiodifuziune terestră în toate statele membre, Comisia,
            cu avizul pozitiv al Comitetului pentru spectrul de frecvențe radio, a emis la 19
            februarie 2013 un mandat pentru CEPT, în temeiul articolului 4 alineatul (2) din
            Decizia privind spectrul de frecvențe radio, de elaborare a unor condiții tehnice
            armonizate pentru utilizarea serviciilor pe suport radio de bandă largă în banda de
            frecvențe 694-790 MHz, care urmează să fie adoptat prin Decizia de punere în aplicare
            a Comisiei, în temeiul articolului 4 alineatul (3) din Decizia privind spectrul de
            frecvențe radio. Astfel cum a fost subliniat, de asemenea, în avizul Grupului pentru
            politica în domeniul spectrului de frecvențe radio din 19 februarie 2015, aplicarea unei
            astfel de soluții tehnice de armonizare ar depinde de o decizie care urmează să fie luată
            de Consiliu și de Parlament cu privire la utilizarea viitoare a acestei benzi, care nu ar fi
            adoptată decât după WRC-15. Prin urmare, rezultatele WRC-15 ar trebui să acorde în
            continuare o flexibilitate cât mai mare Parlamentului și Consiliului în luarea deciziilor,
            întrucât consecințele unei astfel de măsuri vor fi decisive pentru viitorul serviciilor de
            radiodifuziune și de comunicații electronice pe suport radio de bandă largă în Uniune.
     (12)   De asemenea, având în vedere importanța părții cu frecvență mai redusă a benzii UHF
            pentru radiodifuziune, este necesar să se asigure că WRC-15 permite păstrarea unui
            spectru de frecvențe radio suficient în Uniune pentru furnizarea terestră de servicii
            mass-media audiovizuale în banda 470-694 MHz. Acest lucru este în conformitate cu
            articolul 7 din Decizia 243/2012/UE care prevede ca statele membre, în cooperare cu
            Comisia, să aibă drept obiectiv asigurarea disponibilității unui spectru radio suficient
            pentru furnizarea prin satelit și pe cale terestră a unor servicii mass-media
            audiovizuale inovatoare pentru cetățenii Uniunii, având în vedere, de asemenea, că
            jumătate dintre gospodăriile europene primesc în prezent servicii de radiodifuziune
            prin intermediul radiodifuziunii terestre și că, în prezent, radiodifuziunea din Europa
            se bazează în mare măsură pe banda 470-694 MHz.

RO                                                   9                                                     RO
 ---pagebreak---      (13)   Ordinea de zi a următoarei conferințe din 2019 va fi adoptată în cadrul WRC-15 la
            punctul 10 de pe ordinea de zi. În special, în urma deciziilor care vor fi luate în cadrul
            punctului 1.1 de pe ordinea de zi a WRC-15 în ceea ce privește benzile utilizabile
            pentru TMI, există un interes la nivel mondial pentru identificarea spectrului de
            frecvențe superioare, de peste 6 GHz, pentru a cincea generație de TMI. Lucrările
            pregătitoare din cadrul procesului UIT vor trebui să corespundă activităților paralele
            din cadrul UE.
     (14)   În rezoluția nr. 654 adoptată în cadrul WRC-12 în legătură cu punctul 1.18 de pe
            ordinea de zi a WRC-15 se solicită realizarea de studii privind alocarea benzii de
            frecvențe 77,5-78 GHz pentru sistemele radar cu rază scurtă de acțiune pentru
            automobile. Decizia 2004/545/CE a Comisiei armonizează banda de frecvențe
            77-81 GHz pentru sistemele radar cu rază scurtă de acțiune pentru automobile.

     ADOPTĂ PREZENTA DECIZIE:

                                               Articolul 1
     Statele membre, acționând împreună în interesul Uniunii, participă la negocierile din cadrul
     Conferinței mondiale privind radiocomunicațiile din 2015 a Organizației Internaționale a
     Telecomunicațiilor, în vederea revizuirii reglementărilor privind radiocomunicațiile.
     Pozițiile care urmează să fie adoptate în numele Uniunii în cadrul negocierilor și în cursul
     adoptării revizuirilor aduse reglementărilor privind radiocomunicațiile sunt stabilite în anexa
     la prezenta decizie.
     În situațiile în care, în cadrul conferinței, sunt prezentate noi propuneri în ceea ce privește
     chestiunile din anexă, pentru care nu există încă o poziție a Uniunii, poziția Uniunii se
     stabilește prin coordonare la fața locului, înainte ca părțile participante la conferință să fie
     invitate să adopte revizuirile reglementărilor privind radiocomunicațiile. În astfel de cazuri,
     poziția Uniunii este conformă cu principiile prevăzute în anexa la prezenta decizie.

                                               Articolul 2
     Revizuirile reglementărilor privind radiocomunicațiile se publică în Jurnalul Oficial al
     Uniunii Europene.

                                                Articolul
     Prezenta decizie intră în vigoare la .
     Adoptată la Bruxelles,

                                                  Pentru Consiliu
                                                  Președintele

RO                                                 10                                                    RO
 ---documentbreak---                             COMISIA
                            EUROPEANĂ

                                                   Bruxelles, 29.5.2015
                                                   COM(2015) 234 final

                                                   ANNEX 1

                                          ANEXĂ

                                             la

                                     propunerea de
                                DECIZIE A CONSILIULUI

     privind poziția care urmează să fie adoptată, în numele Uniunii Europene, în cadrul
        Conferinței mondiale pentru radiocomunicații a Organizației Internaționale a
                         Telecomunicațiilor (UIT) din 2015 (WRC-15)

RO                                                                                         RO
 ---pagebreak---                                                    ANEXĂ
                                                      la

                                            propunerea de
                                       DECIZIE A CONSILIULUI

          privind poziția care urmează să fie adoptată, în numele Uniunii Europene, în cadrul
             Conferinței mondiale pentru radiocomunicații a Organizației Internaționale a
                              Telecomunicațiilor (UIT) din 2015 (WRC-15)

     În ceea ce privește negocierea și adoptarea de revizuiri ale reglementărilor privind
     radiocomunicațiile ale UIT în cadrul WRC-15, ar trebui să se adopte următoarele poziții în
     numele Uniunii.

     1.        În cadrul punctului 1.1 de pe ordinea de zi:
     •         se identifică banda de frecvențe 1 452-1 492 MHz și benzile adiacente 1 427-1 452
               MHz și 1 492-1 518 MHz pentru telecomunicațiile mobile internaționale,
               protejându-se în același timp serviciile pasive în benzile având frecvențe mai mici de
               1 427 MHz;
     •         se coatribuie banda 3 400-3 800 MHz pentru serviciile mobile și se identifică
               posibilitatea utilizării acesteia pentru telecomunicațiile mobile internaționale;
     •         se respinge coatribuirea benzii 470-694 MHz pentru servicii mobile în Europa;
     •         nu se adaugă coatribuirea benzilor 5 350-5 470 MHz și 5 725-5 850 MHz pentru
               serviciile mobile și nu se identifică posibilitatea utilizării acestora, precum și a benzii
               5 850-5 925 MHz pentru TMI, continuând să se analizeze în același timp cele trei
               benzi în vederea utilizării lor pentru rețelele radio locale și asigurându-se protejarea
               utilizării lor primare în toate cazurile.
     2.        În cadrul punctului 1.2 de pe ordinea de zi:
     •         se stabilesc niveluri de protecție pentru serviciul de radiodifuziune în benzi având
               frecvențe mai mici de 694 MHz, astfel încât să corespundă rezultatelor studiilor
               efectuate de către Conférence Européenne des Postes et Télécommunications, și se
               stabilește limita inferioară a benzii la 694 MHz;
     •         nu se adaugă constrângeri suplimentare pentru protecția serviciilor de radiodifuziune
               în banda 694-790 MHz, însă pot fi adoptate măsuri pentru a asigura coexistența
               echilibrată între serviciile pe suport radio de bandă largă și sistemele de
               radionavigație aeronautică existente la frontierele estice ale UE care operează în
               banda 694-790 MHz.
     3.        În cadrul punctului 1.18 de pe ordinea de zi se alocă banda 77,5-78 GHz pentru
               serviciul de radiolocație și se stabilește protejarea utilizării acestei benzi pentru
               sistemele radar pentru automobile, fără a se introduce restricții excesive, dar
               recunoscându-se faptul că stațiile de radioastronomie ar trebui să beneficieze în
               continuare de protecție;
     4.        În cadrul punctului 10 de pe ordinea de zi ar trebui să fie susținut un punct pe ordinea
               de zi a WRC-19 care să abordeze nevoile privind spectrul de frecvențe radio pentru

RO                                                     2                                                     RO
 ---pagebreak---           sistemele mobile 5G, fiind acordată o atenție deosebită frecvențelor de peste 6 GHz
          pentru noi alocări, și totodată ar trebui să fie susținută o abordare comună în vederea
          inițierii studiilor de compatibilitate aferente înainte de WRC-19.
     5.   În cadrul WRC-15 trebuie să se asigure că negocierile oricăror modificări relevante
          pentru reglementările privind radiocomunicațiile ale UIT respectă dreptul Uniunii, în
          special principiile prevăzute la articolul 9 din Directiva 2002/21/CE privind un cadru
          de reglementare comun pentru rețelele și serviciile de comunicații electronice și în
          Decizia 243/2012/UE de instituire a unui program multianual pentru politica în
          domeniul spectrului de frecvențe radio, precum și că acestea nu aduc atingere
          evoluției sale viitoare previzibile.

RO                                              3                                                   RO